cyanic-selkie/wikianc huggingface dataset:
মৌলানা আজাদ জাতীয় উর্দু বিশ্ববিদ্যালয়
ইতিহাস
বিশ্ববিদ্যালয়টির লখনৌতে একটি স্যাটেলাইট ক্যাম্পাস ও শ্রীনগরে একটি ক্যাম্পাস রয়েছে। ভোপাল, দ্বারভাঙা, শ্রীনগর, আওরঙ্গবাদ, সম্ভল, আসানসোল, নুহ ও বিদরের টিচার এডুকেশন কলেজগুলোকে এই বিশ্ববিদ্যালয়ের স্কুল অব এডুকেশন অ্যান্ড ট্রেনিং নির্দেশনা প্রদান করে থাকে। এই বিশ্ববিদ্যালয়ের অধীনে বেঙ্গালুরু, দরভঙ্গ ও হায়দ্রাবাদে তিনটি পলিটেকনিক কলেজ ও তিনটি আইটিআই এবং দরভঙ্গ, হায়দ্রাবাদ ও নুহে তিনটি উর্দু মডেল স্কুল পরিচালিত হয়।
শিক্ষায়তনিক পাঠ্যক্রম
এই বিশ্ববিদ্যালয়ের শিক্ষাক্রম ৭টি শাখায় বিভক্ত।
সাতটি শাখার অধীনস্থ বিভাগসমূহ হল
কে এম মোহসীন
কে এম মোহসীন (২৭ মে ১৯৩৮ - ২২ ফেব্রুয়ারি ২০২১) একজন বাংলাদেশী ইতিহাসবিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) ইতিহাস বিভাগের প্রাক্তন অধ্যাপক এবং বেসরকারি ঢাকা ইন্টারন্যাশনাল ইউনিভার্সিটির (ডিআইইউ) সাবেক উপাচার্য। তিনি বাংলাদেশ ইতিহাস সমিতি ও ইতিহাস একাডেমির সভাপতি ছিলেন।
জন্ম
তিনি ১৯৩৮ সালের ২৭ মে রাজবাড়ীতে জন্মগ্রহণ করেন।
শিক্ষাজীবন
কে এম মোহসীন ঢাকা বিশ্ববিদ্যালয়ের ইতিহাস বিভাগ থেকে ১৯৫৯ সালে স্নাতক এবং ১৯৬০ সালে স্নাতকোত্তর ডিগ্রি লাভ করেন। তিনি ১৯৬৬ সালে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ থেকে পিএইচডি ডিগ্রি অর্জন করেন।
কর্মজীবন
মোহসীন ঢাকা বিশ্ববিদ্যালয়ের ইতিহাস বিভাগে দীর্ঘকাল অধ্যাপনা করেছেন। কর্মজীবনে তিনি ঢাবির কলা অনুষদের ডিন, সলিমুল্লাহ মুসলিম হলের প্রাধ্যক্ষ, ইতিহাস বিভাগের প্রধান, শিক্ষক সমিতির সভাপতি, বাংলাদেশ বিশ্ববিদ্যালয় মঞ্জুরী কমিশনের সদস্য, বাংলাদেশ স্কাউটসের জাতীয় কমিশনারসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি বাংলাদেশ ইতিহাস সমিতি এবং ইতিহাস একাডেমির সভাপতি ছিলেন।
কে এম মোহসীন ২০১৪ সালে ঢাকা ইন্টারন্যাশনাল ইউনিভার্সিটির উপাচার্যের দায়িত্বভার গ্রহণ করেন। ২০১৮ সালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্য হিসেবে পুনর্নিয়োগ পান।
সদস্যপদ
তিনি বাংলাদেশ ইতিহাস সমিতি এবং ইতিহাস একাডেমিসহ বিভিন্ন পেশাজীবী ও গবেষণা সংগঠনের সদস্য ছিলেন।
মৃত্যু
মোহসীন কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২২ ফেব্রুয়ারি ঢাকায় মৃত্যুবরণ করেন।
আখিরাত
আখিরাত (الآخرة) একটি ইসলামী শব্দ যেটির দ্বারা মৃত্যু পরবর্তী জীবনকে বোঝানো হয়। মুসলিমদের বিশ্বাস অনুযায়ী আখিরাত বা পরকালের জীবনের শুরু আছে কিন্তু শেষ নেই। আখিরাতে মানুষের দুনিয়ার কাজকর্মের হিসাব নেওয়া হবে এবং অতঃপর ভালো কাজের জন্য পুরস্কার এবং মন্দ কাজের জন্য শাস্তি দেওয়া হবে।
ইসলামে আখিরাতের গুরুত্ব
আখিরাত ঈমানের অন্যতম গুরুত্বপূর্ণ বিষয়।
আল্লাহ তায়ালা বলেছেন,
তাওহীদ ও রিসালাতে বিশ্বাসের পাশাপাশি আখিরাতেও বিশ্বাস করা অত্যাবশ্যক। কুরআনে বলা হয়েছে,
কবর
ইসলামী বিশ্বাস অনুসারে, মৃত ব্যক্তিকে দাফনের পর তাকে তার রব, দীন ও নবী মুহাম্মাদ সম্পর্কে জিজ্ঞাসা বা প্রশ্ন করা হবে। মানুষ তাদের কর্ম অনুসারে কবরে শাস্তি বা শান্তি ভোগ করবে। মৃত ব্যক্তি কবর জীবনের শাস্তি অথবা শান্তি প্রাপ্ত হবে, যদিও তাকে ভূগর্ভস্থ করা না হয়।
কিয়ামত, পুনরুত্থান ও হাশর
কিয়ামত শব্দের অর্থ উঠে দাঁড়ানো। এটি আরবি শব্দ কিয়াম থেকে আগত যার অর্থ উঠা(ক্রিয়া হিসেবে ব্যবহৃত)। ইসলামী আকীদা অনুসারে, ইসরাফীল (আ.) শিঙ্গায় ফুৎকার দিলে কিয়ামত হবে, অর্থাৎ বিশ্বজগৎ ধ্বংস হবে। প্রথম ফুৎকার দেওয়ার সাথে সাথেই আল্লাহ যা জীবিত রাখবেন তাছাড়া সকল সৃষ্টজীব মারা যাবে। দ্বিতীয় ফুৎকার দেওয়ার সাথে সাথেই পৃথিবী সৃষ্টি থেকে কিয়ামত পর্যন্ত যত সৃষ্টজীবের আর্বিভাব হয়েছিল, তারা সকলেই জীবিত হয়ে উঠে দাঁড়াবে। এরপর তাদের হিসাব-নিকাশের জন্য ময়দানে একত্রিত করা হবে। এই একত্রিত করাকে হাশর বলা হয়। আল্লাহ তা‘আলা বলেন, ময়দানে অবস্থানকালে সূর্য তাদের নিকটবর্তী হবে। এ উত্তপ্ত ও কঠিন অবস্থান দীর্ঘ হওয়ায় শরীর থেকে নির্গত ঘামে হাবু-ডুবু খাবে, কারো ঘাম পায়ের দু গিরা পর্যন্ত, কারো দু হাটু পর্যন্ত, কারো মাজা পর্যন্ত, কারো বক্ষ পর্যন্ত, কারো দু কাঁধ পর্যন্ত পৌঁছবে। আর কেউ-সম্পূর্ণভাবে হাবুডুবু খাবে, এসব হলো তাদের (ভালো-মন্দ) কর্ম অনুপাতে।
হাউয
আরবী শব্দ হাউয অর্থ চৌবাচ্চা পুকুর বা জলাশয়। ইসলামী বিশ্বাস অনুসারে, মহান আল্লাহ তার নবীকে (সা.) পবিত্র হাউয দান করেছেন যেখান থেকে তার উম্মত কিয়ামতের দিন পানি পান করবে। নবীর (সা.) হাউযের পানি দুধের চেয়ে সাদা, বরফের চেয়ে ঠাণ্ডা, মধুর চেয়ে অধিক মিষ্টি। মিশকের চেয়ে সুগন্ধি, যা সুপ্রশস্ত, যার দৈর্ঘ্য ও প্রস্থ সমান, এর প্রতিটি প্রান্তের আয়তন এক মাসের পথের সমান। এতে জান্নাত থেকে প্রবাহিত দু’টি নালা রয়েছে। আর এর পান-পাত্র আকাশের তারকারাজির চাইতে অধিক। যে ব্যক্তি তা থেকে একবার পানি পান করবে, সে আর কখনও পিপাসার্ত হবে না।
শাফায়াত
মানুষ বিচার দিবসের ভয়াবহ বিপদ থেকে মুক্তি পাওয়ার জন্যে তাদের রবের নিকট সুপারিশ পেশ করার চেষ্টা করবে। এসময় রাসূলুল্লাহ (সা.) সাজদাহ করবেন এবং আল্লাহর প্রশংসা ও তার মর্যাদা বর্ণনা করবেন। তারপর তিনি তার রবের নিকট সুপারিশ করার অনুমতি চাইবেন। আল্লাহ তা‘আলা তাকে অনুমতি দিবেন। এরপর রাসূলুল্লাহ (সা.) (তাদের জন্য) সুপারিশ করবেন। কিয়ামতের দিন পাপীদের ক্ষমা করা ও পুণ্যবানদের মর্যাদা বৃদ্ধির জন্য সুপারিশ করা হবে। নবী-রাসুল, ফেরেশতা ও নেককার ব্যক্তিরা সুপারিশ করার অনুমতি পাবে। কুরআন ও সিয়াম সুপারিশ করবে বলেও হাদিসে উল্লেখ আছে। যে ব্যক্তিদের প্রতি স্বয়ং আল্লাহ সন্তুষ্ট রয়েছেন, তাদের ছাড়া অন্য কারো জন্য কেউ সুপারিশ করবে না ।
মীযান
আল্লাহ বিচার দিবসে মীযান স্থাপন করবেন, বান্দাদের আমল মাপার ও তাদের কর্মের প্রতিদান প্রদানের জন্য। এর দুটি পাল্লা ও রশি রয়েছে। আল্লাহ তা‘আলা বলেন,
পুলসিরাত
মুসলিমরা পুলসিরাতে বিশ্বাস করে। আর তা হলো জাহান্নামের উপর স্থাপিত পুল, যা ভয়-ভীতি সন্ত্রস্ত পথ। এর উপর দিয়ে মানুষ জান্নাতের দিকে অতিক্রম করবে। কেউ অতি দ্রুত অতিক্রম করবে আবার কেউ অনেক ধীর গতিতে। সকলেই অতিক্রম করবে তাদের কর্মের ফলাফল অনুপাতে। পুলসিরাতের দুই ধারে হুকের মত কন্টক থাকবে, এর সংখ্যা আল্লাহ ছাড়া কেউ জানেনা। পুলসিরাত হবে তরবারীর চেয়ে ধারালো, আর চুলের চেয়ে সূক্ষ্ম ও পিচ্ছিল জাতীয়। এতে আল্লাহ যাদের পা স্থির রাখবেন, শুধুমাত্র তাদেরই পা স্থির থাকবে, আর তা অন্ধকারে স্থাপিত হবে। জাহান্নামীদেরকে থাবা মেরে জাহান্নামে ফেলে দেওয়া হবে। আর যে ব্যক্তি পুল সিরাত অতিক্রম করতে পারবে সে জান্নাতে প্রবেশ করবে। সর্বপ্রথম নবী মুহাম্মাদ অতঃপর তার উম্মাত পুলসিরাত পাড়ি দিবেন। আর সেদিন একমাত্র রাসূলগণ কথা বলবেন। রাসূলদের (আ.) কথা হবে, "হে আল্লাহ মুক্তি দাও, মুক্তি দাও"।
কানত্বারাহ
ইসলামী বিশ্বাস অনুসারে, মুমিনেরা পুলসিরাত অতিক্রম করে কানত্বারাতে অবস্থান করবে। আর তা (কানত্বারাহ্) হলো জান্নাত ও জাহান্নামের মধ্যবর্তী স্থান। এখানে জান্নাতে যাওয়ার পূর্বে একে অপরের কাছ থেকে প্রতিশোধ গ্রহণের জন্যে দাঁড় করানো হবে। অতঃপর তাদের পরিশুদ্ধির পর জান্নাতে প্রবেশের অনুমতি দেওয়া হবে।
জান্নাত ও জাহান্নাম
মুসলিমরা বিশ্বাস করে জান্নাত ও জাহান্নাম সত্য এবং এ দুটি বর্তমানে বিদ্যমান রয়েছে, আর তা সর্বদা থাকবে। জান্নাতবাসীদের নি‘আমত শেষ হবে না, অনুরূপ জাহান্নামীদের মধ্যে যার ব্যাপারে আল্লাহ চিরস্থায়ী শাস্তির ফায়সালা করেছেন তার শাস্তি কখনও বিরত ও শেষ হবে না। ইসলাম অনুসারে, জান্নাত হলো অতিথিশালা, যা আল্লাহ মুত্তাকীদের জন্য তৈরি করে রেখেছেন। সেখানে রয়েছে প্রবাহিত নদী, সুউচ্চ কক্ষ, মনোলোভা রমণীগণ। আরো রয়েছে এমন সব সামগ্রী যা কোনো দিন কোনো চক্ষু দেখে নি, কোনো কর্ণ শ্রবণ করে নি, আর কোনো মানুষের অন্তরেও কোনো দিন কল্পনায় আসে নি। জান্নাতের চাবুক সমতুল্য জায়গা দুনিয়া ও দুনিয়ার সব কিছুর চেয়ে উত্তম। আর জান্নাতের সুগন্ধি চল্লিশ বৎসর দূরত্বের রাস্তা থেকে পাওয়া যাবে। জান্নাতে মুমিনদের জন্য সব চাইতে বড় নি‘আমত হলো আল্লাহকে সরাসরি স্বচক্ষে দর্শন লাভ করা। জাহান্নামীরা আল্লাহর দর্শনলাভ থেকে বঞ্চিত হবে। আর জান্নাতে একশতটি ধাপ রয়েছে, এক ধাপ থেকে অপর ধাপের দূরত্ব আসমান থেকে জমিনের দূরত্ব অনুরূপ। আর সবচেয়ে উন্নত ও উত্তম জান্নাত হল, জান্নাতুল ফিরদাউস আল-আ‘লা। এর ছাদ হলো আল্লাহর ‘আরশ। আর জান্নাতের আটটি দরজা রয়েছে, প্রত্যেক দরজার পার্শ্বের দৈর্ঘ্য ‘মক্কা’ থেকে ‘হাজর’ এর দূরত্বের সমান। আর এমন দিন আসবে যে দিনে তা ভীড়ে পরিপূর্ণ হবে, আর জান্নাতে নূন্যতম মর্যাদার অধিকারী যে হবে তার জন্য দুনিয়া ও আরো দশ দুনিয়ার পরিমাণ জায়গা হবে। আর জাহান্নাম হল শাস্তির ঘর যা আল্লাহ কাফির ও অবাধ্যদের জন্য তৈরি করে রেখেছেন। তার পাহারাদার হবে নিষ্ঠুর ও নির্দয় ফিরিশতারা। কাফিরদের খাদ্য হবে যাক্কুম (কাঁটাযুক্ত) আর পানীয় হবে পুঁজ, দুনিয়ার আগুনের তুলনায় ৭০ গুণ তাপমাত্রার আগুনে তাদের শাস্তি দেয়া হবে। জাহান্নামের সাতটি দরজা হবে।
অপভূ
thumb|300px| কেপলারীয় [[কক্ষপথস্থ বস্তুসমূহ|কক্ষপথস্থ বস্তুসমূহের চিত্র।]] পৃথিবীর চতুর্দিকে ঘূর্ণায়মান কোন বস্তুর (চাঁদ, কৃত্রিম উপগ্রহ এবং আপাতভাবে সূর্য) উপবৃত্তাকার কক্ষপথের পৃথিবী থেকে সবচেয়ে দূরের বিন্দুকে অপভূ(Apsis)(ἁψίς; plural apsides, Greek: ἁψίδες) বলা হয়। সূর্য ভূ-কক্ষের অপভূ'তে আসে ৩ রা জুলাই।
গাণিতিক সূত্র
যেখানে:
টম বোস্ট
টম বোস্ট (১৩ নভেম্বর ১৯০৫ – ১৯ অক্টোবর ১৯৮৮) ছিলেন একজন অস্ট্রেলীয় সাঁতারু। তিনি ১৯২৮ গ্রীষ্মকালীন অলিম্পিকে পুরুষদের ১০০ মিটার ব্যাকস্ট্রোক ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
গাম্বিয়ায় ইসলাম
গাম্বিয়ার জনসংখ্যার ৯৫% লোকই ইসলাম ধর্মাবলম্বী। ইসলাম ধর্মাবলম্বীদের পাশাপাশি দেশটিতে রোমান ক্যাথলিক এবং প্রটেস্টান্ট সম্প্রদায়ের খ্রিষ্টানরাও বাস করে দেশটিতে।
দেশটির সিংহভাগ মুসলিমই মালিকি মাযহাব অনুসরণ করে থাকেন। গাম্বিয়ায় কিছু সংখ্যক কাদিয়ানি সম্প্রদায়ের মানুষও বাস করেন। ২০১৫ সালের ১১ই ডিসেম্বর দেশটিকে 'ইসলামি প্রজাতন্ত্র' হিসেবে ঘোষণা করা হয়।
সালেহ আল-শেহরি
সালেহ খালিদ মোহাম্মদ আল-শেহরি (আরবি: صالح خالد محمد الشهري; জন্ম 1 নভেম্বর 1993) হলেন একজন সৌদি আরবের পেশাদার ফুটবলার, যিনি আল-হিলাল এবং সৌদি আরব জাতীয় দলের হয়ে স্ট্রাইকার হিসেবে খেলেন।
বেইরা-মার
সালেহ 2 সেপ্টেম্বর 2012 তারিখে বেইরা-মারে মোরিরেন্সের বিপক্ষে অভিষেক করেন এবং তিনি তার প্রথম ম্যাচে প্রথম গোল করেন। সালেহই প্রথম সৌদি আরব যিনি ইউরোপ গোল করেন। ভিটোরিয়ার বিপক্ষে তার দ্বিতীয় ম্যাচে, তিনি প্রাইমিরা লিগা 12-13-এ দ্রুততম গোল করেন। দুই ম্যাচ খেলে দুই গোল করেছেন সালেহ। 20 জুলাই 2013 সালে, সালেহ তার ক্লাবে ফিরে আসেন। তিনি নাজরানের বিপক্ষে তার অভিষেক প্রীতি ম্যাচ খেলেন এবং ম্যাচের স্কোর 1-0।
আন্তর্জাতিক ক্যারিয়ার
2012 এএফসি অনূর্ধ্ব-১৯ চ্যাম্পিয়নশিপে কাতার জাতীয় অনূর্ধ্ব-20 দলের বিপক্ষে সালেহ একটি গোল করেন, যেখানে সৌদি আরব 4-2 ব্যবধানে জয়লাভ করে। তিনি প্রতিবেশী কাতারে অনুষ্ঠিত ২০২২ ফিফা বিশ্বকাপ -এ ফেভারিট আর্জেন্টিনার বিপক্ষে গ্রুপ পর্বের ম্যাচে সৌদি আরবের হয়ে একটি গোল করেছিলেন।
ললিত মোহন গান্ধী
থাম্ব|ললিত মোহন গান্ধী ললিত মোহন গান্ধী (২ অক্টোবর ১৯৫১ - ৬ ডিসেম্বর ২০১৬) ওড়িশার একজন ভারতীয় জাতীয় কংগ্রেস রাজনীতিবিদ ছিলেন।
১৯৭৭ ও ১৯৮০ সালে তিতলাগড় আসন থেকে ওড়িশা বিধানসভা নির্বাচনে নির্বাচিত হয়ে, ১৯৮০ সালে তিনি জানকীবল্লভ পট্টনায়েকের অধীনে রাজ্য, তথ্য সম্প্রচার ও জনসংযোগ এবং পরিকল্পনা ও সমন্বয় মন্ত্রীর দায়িত্ব পালন করেন।
তাঁরপর স্ত্রী, দুই মেয়ে ও এক ছেলে রয়েছে।
হাডসন উপসাগর
হাডসন উপসাগর (Inuktitut: Kangiqsualuk ilua, baie d'Hudson, Hudson Bay) হলো কানাডার উত্তর-পূর্বাঞ্চলের একটি বৃহৎ নোনাজলীয় উপসাগর। ১২,৩০,০০০ বর্গ কি.মি. আয়তনের বিশাল অংশ নিয়ে এই উপসাগরের অবস্থান। হাডসন উপসাগরের জলস্রোত ও জলপ্রণালীসমূহের মোট আয়তন ৩৮,৬১,০০০ বর্গ কি.মি. যেগুলো নুনাভুতের দক্ষিণ পশ্চিমাঞ্চল, সাস্কাচুয়ান, এ্যালবার্টা, মানিটোবার অধিকাংশ অঞ্চল, অন্টারিও, কুইবেক, নর্থ ডাকোটার কিছু অংশ, দক্ষিণ ডাকোটা, মিনেসোটা এবং মন্টানার মতো অনেক রাজ্য ও শহরের ভেতর দিয়ে প্রবাহিত হয়েছে।এর দক্ষিণাঞ্চলকে জেমস বে বা জেমস উপসাগর বলা হয়। কানাডার পুর্বাঞ্চলের ক্রী উপজাতিদের ভাষায় হাডসন অথবা জেমস উপসাগরকে উইনিপেকো (Wînipekw) (দক্ষিণাঞ্চলীয় ভাষা) ও উইনিপাকো (Wînipâkw) (উত্তরাঞ্চলীয় ভাষা) নামে অভিহিত করা হয়।
সিরিয়া-ফ্রান্স যুদ্ধ
ফ্রান্স-সিরিয়া যুদ্ধ ১৯২০ সালে সংঘটিত হয়। যুদ্ধের ধারাবাহিক সংঘর্ষের পর ফরাসিরা বাদশাহ ফয়সালের বাহিনীকে পরাজিত করে এবং ১৯২০ সালের ২৪ জুলাই দামেস্কে প্রবেশ করে। ২৫ জুলাই আলাউদ্দিন আল-দারাওবিকে প্রধান করে একটি নতুন ফরাসিপন্থি সরকার গঠিত হয়। এরপর সিরিয়াকে কয়েকটি রাষ্ট্রে বিভক্ত করা হয়। ব্রিটিশরা পরবর্তীতে ফয়সালকে ইরাকের বাদশাহ হিসেবে অধিষ্ঠিত করে।
পটভূমি
প্রথম বিশ্বযুদ্ধের শেষদিকে এডমন্ড এলেনবির ইজিপশিয়ান এক্সপেডিশনারি ফোর্স‌ ১৯১৮ সালের ৩০ সেপ্টেম্বর দামেস্ক দখল করে। এরপর ৩ অক্টোবর ফয়সাল দামেস্ক আসেন। ১৯১৯ সালের ৫ অক্টোবর এলেনবির সম্মতিক্রমে ফয়সাল দামেস্কে নতুন আরব সরকার গঠনের ঘোষণা দেন।
ফ্রান্স ও ব্রিটেনের মধ্যে সাইকস-পিকট চুক্তি বাস্তবায়নের পর ফরাসিরা লেভান্টে সামরিক প্রশাসন কায়েম করে। জেনারেল হেনরি গোরাওডকে মধ্যপ্রাচ্যে ফরাসি সরকারের প্রতিনিধি ও ফরাসি বাহিনীর কমান্ডার নিযুক্ত করা হয়।
সিরিয়ান জাতীয়তাবাদিরা নিজেদের পূর্ণ স্বাধীনতা দাবি করেছিল। ১৯১৯ সালের ৩ জুন প্রথম সিরিয়ান কংগ্রেস অনুষ্ঠিত হয় এবং হাশিম আল-আতাসি এর প্রেসিডেন্ট হন। ২৫ জুন কিং-ক্রেন কমিশন প্রতিবাদের মুখে দামেস্কে আসে। ২ জুলাই সিরিয়ান কংগ্রেস ফয়সালকে বাদশাহকে করে সিরিয়াকে একটি স্বাধীন সাংবিধানিক রাজতান্ত্রিক রাষ্ট্র হিসেবে গঠনের জন্য কয়েকটি প্রস্তাব পাস করে। ফয়সালের ধারণা ছিল যে ব্রিটিশ বা মার্কিনীরা তার সহায়তায় এগিয়ে আসবে এবং ফরাসিদের বিরুদ্ধে হস্তক্ষেপ করবে। কিন্তু তার ধারণা ভুল প্রমাণিত হয়। ইঙ্গ-ফরাসি চুক্তির ফলে ব্রিটিশরা সিরিয়া থেকে ফিরে আসে ফলে সিরিয়ায় তাদের সামরিক সংশ্লিষ্টতা শেষ হয়।
১৯২০ সালের জানুয়ারিতে ফয়সালের সাথে ক্লেমেনশর আলোচনা হয়। এতে তাকে জানানো হয় যে ফরাসিরা সিরিয়া রাষ্ট্রের অস্তিত্ব মেনে নেবে এবং সিরিয়ায় সেনা মোতায়েন করবে না যদি শুধুমাত্র ফরাসি সরকারকে উপদেষ্টা, পরামর্শক ও প্রযুক্তি বিশেষজ্ঞ সরবরাহ করতে দেয়া হয়। তবে ফরাসি বিরোধী স্বাধীনতাকামীরা তা মেনে নেয়নি।
দেশব্যপী বিদ্রোহ
ক্লেমেনশর সাথে আলোচনার পর সিরিয়া জুড়ে ফরাসি বাহিনীর উপর হামলা শুরু হয়। সেই বছরের ৮ মার্চ সিরিয়ান কংগ্রেস ফয়সালকে বাদশাহ করে সিরিয়া আরব রাজতন্ত্র প্রতিষ্ঠার ঘোষণা করে এবং হাশিম আল-আতাসিকে প্রধানমন্ত্রী নিযুক্ত করা হয়।
এই পদক্ষেপ ব্রিটেন ও ফ্রান্স মেনে নেয়নি। সিরিয়ায় ফ্রান্সের মেন্ডেট প্রতিষ্ঠার জন্য এপ্রিলে লীগ অব নেশন্স সান রেমো সম্মেলন আহ্বান করে। আরব জাতীয়তাবাদিদের সাথে ফ্রান্সের সংঘাত তীব্রতর হতে থাকে।
মেন্ডেট প্রণীত হওয়ার পর ফরাসি জেনারেল গোরাওড সিরিয়ান সরকারকে সেনাবাহিনী ভেঙে দিয়ে ফরাসিদের হাতে নিয়ন্ত্রণ হস্তান্তরের সময়সীমা বেঁধে দেন। বাদশাহ ফয়সাল ১৯২০ সালের ১৪ জুলাই ফরাসিদের কাছে আত্মসমর্পণ করেন। কিন্তু তার প্রতিরক্ষামন্ত্রী জেনারেল ইউসুফ আল-আজমা তাকে উপেক্ষা করে ফরাসিদের সাথে লড়াইয়ের জন্য মায়সালুনের দিকে নিজ সৈনিকদের নিয়ে অগ্রসর হন। দামেস্কের সরকার নিজেদের বাহিনী ভেঙে দিয়ে ফরাসিদের দাবি মেনে নেয়।
মায়সালুনের যুদ্ধ
ফয়সাল ফরাসিদের দাবি মেনে নিলেও ইউসুফ আল-আজমা তা মেনে নেননি। তিনি সৈনিক সংগ্রহ করে ফরাসিদের বিরুদ্ধে অগ্রসর হন। তাদের অস্ত্রশস্ত্র ফরাসিদের তুলনায় দুর্বল ছিল। অন্যদিকে ফরাসিরা উন্নত অস্ত্রে সজ্জিত ছিল। মায়সালুনে দুই পক্ষের মধ্যে সংঘটিত যুদ্ধে সিরিয়ানরা পরাজিত হয়। ইউসুফ আল-আজমা যুদ্ধে নিহত হন।
চূড়ান্ত পর্যায়
১৯২০ সালের ২৪ জুলাই ফরাসিরা দামেস্কে প্রবেশ করে। পরেরদিন আরব রাজতান্ত্রিক রাষ্ট্র বিলুপ্ত করে ফরাসি শাসন প্রতিষ্ঠিত হয়।
১৯৮৪-এ বাংলাদেশ
গণপ্রজাতন্ত্রী বাংলাদেশ এর ১৯৮৪ সালের প্রধান ঘটনা প্রবাহ
নওগাঁ পৌরসভা
নওগাঁ পৌরসভা বাংলাদেশের রাজশাহী বিভাগের নওগাঁ জেলার সদর উপজেলার অন্তর্গত 'ক' শ্রেণির একটি পৌরসভা।
জনপ্রতিনিধি
বর্তমান মেয়রঃ নজমুল হক সনি (২০১৬ - )
শ্যারন বুথ
শ্যারন বুথ (জন্ম ২৬ জুন ১৯৫৬) একজন অস্ট্রেলীয় প্রাক্তন সাঁতারু। তিনি ১৯৭২ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
মদনমোহন দত্ত
তথ্যসূত্র
Madanmohan Dutta
হীরকাঙ্গুরী প্রক্রিয়া
thumb|right|হীরকাঙ্গুরী প্রক্রিয়া পূর্ণ সূর্যগ্রহণের মুহূর্তখানেক আগে বা পরে সূর্যের একটি ফালি যখন চাঁদের ছায়া থেকে বেরিয়ে আসে তখন মনে হয় সৌরমুকুটের অঙ্গুরীর উপর হীরকখন্ড জ্বলছে। অত্যন্ত মনোমুগ্ধকর দৃশ্য তৈরিকারী এই প্রক্রিয়াটিকে হীরকাঙ্গুরী প্রক্রিয়া (Diamond ring effect) বলা হয়।
গ্লেসাইল নুরায়ুম প্লেটাইল কুরিয়াম (জিএনপিসি)
গ্ল্যাসাইল নুরায়ুম প্লেটাইল কুরিয়াম, সংক্ষেপে জিএনপিসি (অনুবাদ: "গ্লাসে বুদবুদ এবং এবং থালায় তরকারি") ২০১৭ সালের ১লা মে তৈরি হওয়া কেরালা, ভারত ভিত্তিক একটি গুপ্ত ফেসবুক গ্রুপ। এই খাদ্য, পানীয় এবং ভ্রমণ বিষয়ক গ্রুপটি দাতব্য কাজেও অংশগ্রহণ করে থাকে। এই গ্রুপটির ওপর কেরালা সরকারের অ্যালকোহল ব্যবহারের প্রচার ও অন্যান্য নিয়ম ভাঙ্গার দায়ে নেয়া কঠোর ব্যবস্থার পরিপ্রেক্ষিইতে গ্রুপটি সকলের মনোযোগ আকর্ষণ করে।
প্রেক্ষাপট
জিএনপিসি ফেসবুক গ্রুপের প্রশাসকদের অ্যালকোহলের ব্যবহার উৎসাহিত করার অভিযোগে সংশ্লিষ্ট সরকারী আবগারি বিভাগের কর্মকর্তারা অভিযুক্ত ও জিজ্ঞাসাবাদ করে। ভারতীয় আবগারি কমিশনার রিশিরাজ সিং এ বিষয়ে ব্যবস্থা নেন। গ্রুপটির একাধিক পোস্ট অ্যালকোহলের ব্যবহারকে উৎসাহিত করার অপরাধে অভিযুক্ত হয়। গ্রুপটির প্রতিষ্ঠাতা প্রশাসক টি এল অজিত কুমার (মুথ্রেশ) অপ্রাপ্তবয়স্কদের সামনে অ্যালকোহল ব্যবহার এবং মদজাতীয় দ্রব্য সরবরাহকারী অননুমোদিত সংস্থাকে সংঘবদ্ধ করার অভিযোগে গ্রেপ্তার করা হয়। তাঁর স্ত্রী বিনিতাও গ্রুপটির একজন প্রসাসক ছিলেন। পুলিশি ব্যবস্থা গ্রহণের সময় গ্রুপতিতে আনুমানিক ১৭ লক্ষ সদস্য ছিলেন এবং এর প্রেক্ষিতে এই গ্রুপের প্রচুর নকল বা কপিক্যাট গ্রুপ তৈরি হতে থাকে। ভারতীয় আবগারি বিভাগ এবং পুলিশের সাইবার সেল ফেসবুককে গ্রুপটি সরিয়ে নেবার অনুরোধ করলেও তা উপেক্ষা করা হয়। যদিও কিছু গণমাধ্যমে গ্রুপটি সরিয়ে নেয়া হয়েছে বলে সংবাদ প্রকাশ করা হয়, এবং গ্রুপটি কঠোর প্রশাসনিক নজরদারিতে চালু রাখা হয়।
জিএনপিসি সর্বো‌চ্চ সদস্য সংখ্যাবিশিষ্ঠ গোপনীয় গ্রুপগুলোর একটি। গ্রুপটি এর বিশ্বরেকর্ডের দাবি করে থাকে। একইসাথে এরা কোনো একটি ফেসবুক পোস্টে সর্বো‌চ্চ সংখ্যক কমেন্টের বিশ্ব রেকর্ডের দাবিও করে থাকে। যদিও দাবিগুলোর সপক্ষে কোনো আনুষ্ঠানিক প্রমাণ পাওয়া যায়না।
শার্লমাইন
শার্লেমাইন বা শার্ল দি গ্রেট (ফরাসি: Charlemagne, প্রকৃত উচ্চারণ: শার্লেমাইঞ) (৭৪২ - ২৮শে জানুয়ারি, ৮১৪) ৭৬৮ সাল থেকে ফ্রাংকদের রাজা এবং ৮০০ সাল থেকে তার মৃত্যুর পূর্ব পর্যন্ত পুণ্য রোমান সম্রাট ছিলেন। পশ্চিমা রোমান সাম্রাজ্যের পতনের তিন শতাব্দী পর, শার্লেমাইন ছিলেন পশ্চিম ইউরোপের প্রথম সম্রাট। তার পিতা ছিলেন পেপিন দা শর্ট এবং মাতা বার্ট্রাডা অফ লাওন। তিনি ফ্রাংকিশ সাম্রাজ্যকে অনেক বর্ধিত করে তার মধ্যে মধ্য এবং পশ্চিম ইউরোপের অধিকাংশ রাজ্যকে অন্তর্ভুক্ত করেন। রাজত্বকালে তিনি ইতালীয় সম্রাজ্য দখল করেন এবং পোপ তৃতীয় লিও ৮০০ খ্রিঃ ২৫ শে ডিসেম্বর রোম নগরে তাকে ইমপেরাতোর আউগুস্তুস হিসেবে অভিষিক্ত করেন।
৭৬৮ খ্রিষ্টাব্দে পেপিন দ্য শর্ট এর মৃত্যুর পর শার্লেমাইন তার ভাই প্রথম কার্লোমানের সাথে ফ্রাঙ্কদের রাজা হন। ৭৭১ সালে প্রথম কার্লোমানের হঠাৎ মৃত্যুর পর তিনি ফ্রাঙ্কিয় রাজ্যের (বর্তমানকালের বেলজিয়াম, ফ্রান্স, নেদারল্যান্ড এবং পশ্চিম জার্মানি) নিরঙ্কুশ আধিপত্য গ্রহণ করেন এবং মৃত্যু পর্যন্ত রাজত্ব করেন। সামরিক অভিযানের মাধ্যমে তিনি রাজ্যকে সাম্রাজ্যে পরিণত করেন, যা ছিল পশ্চিম এবং মধ্য ইউরোপের অধিকাংশ এলাকা নিয়ে বিস্তৃত।
ক্ষমতায় আসার পর থেকে শার্লেমাইন ব্যস্ত ছিলেন সকল জার্মানিক জনগণকে এক রাজত্বের আওতায় আনতে এবং তার প্রজাদের খৃষ্ট ধর্মে দীক্ষিত করতে। তিনি পোপের প্রতি তার পিতার নীতি অব্যাহত রাখেন এবং লম্বার্ডদের কিংডম অফ লম্বার্ড (বর্তমান উত্তর ইতালি) থেকে উৎখাত করে পোপের রক্ষক হিসেবে দায়িত্ব পালন করেন। তিনি মুসলিম স্পেনের দিকে অভিযান পরিচালনা করেন। তিনি পূর্ব দিকে অবস্থিত রাজ্যেও আক্রমণ করেন এবং তাদের (উল্লেখযোগ্য: স্যাক্সন) বলপূর্বক খৃস্ট ধর্মগ্রহণে বাধ্য করেন। শার্লেমেন তার ক্ষমতার শীর্ষে পৌছান যখন, ৮০০ খ্রিষ্টাব্দের বড়দিনে পোপ তৃতীয় লিও তাকে সম্রাট উপাধিতে ভূষিত করে।
রোমান সাম্রাজ্যের পর তিনি প্রথমবারের মত পশ্চিম ইউরোপের অধিকাংশ এলাকা একত্রিত করেন। কেউ কেউ তাকে "ইউরোপের জনক" বলেও সম্বোধন করে। তার রাজত্বকালে ইউরোপে একটি নবজাগরণের সূত্রপাত ঘটে যাকে বর্তমানে ক্যারোলিঞ্জীয় রেনেসাঁ নামে অভিহিত করা হয়, কারণ শার্লেমাইন যে রাজবংশের সদস্য ছিলেন তার নাম ক্যারোলিঞ্জীয় (Carolingian) বংশ। সে সময় শিল্প, ধর্ম ও সংস্কৃতিতে ইউরোপ জুড়ে ব্যাপক পরিবর্তন আসে। অনেকগুলো রাজ্য দখল করে শার্লেমাইন পশ্চিম ইউরোপের সীমানা সংজ্ঞায়িত করেন এবং একইসাথে ইউরোপীয় মধ্যযুগের সময়সীমা নির্ধারণ করে দেন।
৮১৪ খ্রিঃ তিনি তার সাম্রাজ্যের রাজধানী আখেন (বর্তমান জার্মানীতে অবস্থিত)-এ মারা যান। তার মৃত্যুর পর সন্তান লুই দ্য পায়াস (ধার্মিক লুই) তার সাম্রাজ্যের উত্তরাধিকারী হিসেবে সম্রাটের আসনে বসেন।
উরুগুয়েতে ইসলাম
খ্রিষ্টান অধ্যুষিত উরুগুয়েতে ৯০০-১০০০ জন ইসলাম ধর্মাবলম্বী বাস করে, যা দেশটির মোট জনসংখ্যার ০.০২%।
অধিকাংশ মুসলিমই দেশটির 'চুউই' শহরে বাস করেন, যা দেশটির ব্রাজিল সীমান্তে অবস্থিত। এছাড়া রিভেরা, আর্তিগাস এবং মন্টেভিডিও শহরেও বাস করেন তারা।
রাজধানী মন্টেভিডিওতে তিনটি ইসলামিক সেন্টার আছে। এগুলো হল:
১.মুসাল্লাহ আল হাজিমি
২.ইজিপ্টিয়ান কালচারাল ইসলামিক সেন্টার থাম্ব|251x251পিক্সেল|দেশ অনুযায়ী মুসলমানদের বিশ্ব শতাংশ ৩.ইসলামিক সেন্টার উরুগুয়ে
ইউনাইটেড ফাইন্যান্স
ইউনাইটেড ফাইন্যান্স হল একটি বাংলাদেশী অ-ব্যাংকিং আর্থিক সেবাদানকারী প্রতিষ্ঠান, যা পূর্বে ইউনাইটেড লিজিং কোম্পানি নামে পরিচিত ছিল এবং ২০১৪ সালে নাম পরিবর্তন করে ইউনাইটেড ফাইন্যান্স নামকরণ করে। এটি ঢাকা স্টক এক্সচেঞ্জের তালিকাভুক্ত। এটি বিনিয়োগ, ঋণ, ইজারা, মেয়াদি অর্থায়নের মত আর্থিক কার্যক্রম পরিচালনা করে। কোম্পানিটি ১৯৮৯ সালে যাত্রা শুরু করে এবং এর সদরদপ্তর ঢাকার কাজী নজরুল ইসলাম এভিনিউয়ে অবস্থিত। ইউনাইটেড ফাইন্যান্স তাদের ৮০ শতাংশ তহবিল সরাসরি স্বতন্ত্র আমানতকারীদের নিকট হতে সংগ্রহ করে।
ইউনাইটেড ফাইন্যান্স কোম্পানির ঢাকা, চট্টগ্রাম, বগুড়া, যশোর, গাজীপুর, সিলেট, রংপুর, চুয়াডাঙ্গা, বরিশাল, নোয়াখালী, রাজশাহী, খুলনা ও ময়মনসিংহে শাখা রয়েছে। এছাড়াও সিরাজগঞ্জ ও রাঙামাটিতে বুথ অফিস রয়েছে।
পৃষ্ঠপোষকতা
ইউনাইটেড ফাইন্যান্স, ইউনাইটেড বীমা কোম্পানির সাথে যৌথভাবে ২০০৯ সাল থেকে নিয়মিত আন্তর্জাতিক দাবা প্রতিযোগিতার আয়োজন করে আসছে।
মহিলাদের অগ্রগামী আবাসন
মহিলাদের অগ্রগামী আবাসন হল একটি ব্রিটিশ আবাসন সমিতি যা ১৯২০ সালে প্রতিষ্ঠিত হয়েছিল, এটি প্রথম একক মহিলাদের আবাসনের জন্য নিবেদিত।
ইতিহাস
প্রথম বিশ্বযুদ্ধের পরে লন্ডনে নতুন প্রজন্মের একক, পেশাদার মহিলাদের আবাসন সরবরাহে সহায়তা করার জন্য মহিলাদের অগ্রগামী আবাসন ১৯২০ সালে প্রতিষ্ঠিত হয়েছিল।
এটি প্রতিষ্ঠা করেছিলেন একজন প্রাক্তন আইরিশ ভোটাধিকারী ইথেলড্রেড ব্রাউনিং যিনি গার্ডেন সিটি অ্যান্ড টাউন প্ল্যানিং অ্যাসোসিয়েশন (জিসিটিপিএ) এর মহিলাদের বিভাগ পরিচালনা করেছিলেন। অন্যান্য প্রতিষ্ঠাতা সদস্যদের মধ্যে মহিলা সামাজিক ও রাজনৈতিক ইউনিয়ন (ডব্লিউএসপিইউ) এর জেরাল্ডিন লেনক্স, লেডি রোন্ডা ও রে স্ট্রাচি অন্তর্ভুক্ত ছিলেন। জিসিটিপিএর নির্বাহী কমিটির সদস্য ও তাদের মহিলা বিভাগের সম্মানিত সচিব সিডনি মেরি বুশেলও একজন প্রতিষ্ঠাতা ছিলেন। তারা 'পেশাদার ও অন্যান্য মধ্যপন্থী মহিলাদের যাদের মাঝারি ভাড়ায় পৃথক বাড়ি প্রয়োজন তাদের আবাসনের প্রয়োজনীয়তা মেটাতে' ৪ অক্টোবর ১৯২০-এ একটি জন-উপযোগ সংস্থা হিসাবে মহিলাদের অগ্রগামী আবাসনকে অন্তর্ভুক্ত করেছিল।
তারা ১৯২১ সালে এর প্রথম সম্পত্তি ১৬৭ হল্যান্ড পার্ক এভিনিউতে কেনার জন্য অর্থ সংগ্রহ করেছিল। ১৯৩৬ সালের মধ্যে তাদের ৩৬টি সম্পত্তি ছিল, প্রাথমিকভাবে পশ্চিম লন্ডনে ও একটি ব্রাইটনে, একটি সমবায় ভিত্তিতে পরিচালিত হয়েছিল।
স্থপতি গার্ট্রুড লেভারকাস ও প্রথম মহিলা চার্টার্ড অ্যাকাউন্ট্যান্ট এথেল ওয়াটস এবং মিরিয়াম হোমশ্যাম সহ দক্ষ মহিলা ঠিকাদাররা সংস্থার বিকাশের কেন্দ্রবিন্দু ছিল। এথেড্রেড ব্রাউনিং ১৯৩৮ সালে তার অবসর গ্রহণের আগ পর্যন্ত সংস্থাটি পরিচালনা করেছিলেন।
ব্রুস বোর্ক
ব্রুস বোর্ক (জন্ম ৫ ফেব্রুয়ারি ১৯২৯) একজন অস্ট্রেলীয় প্রাক্তন সাঁতারু। তিনি ১৯৪৮ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
লেক্সিয়াস চাইনিপারডাস
গ্রেট আর্চডিউক (বৈজ্ঞানিক নাম: Lexias cyanipardus (Butler)) এক প্রজাতির বড় আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র অন্তর্ভুক্ত প্রজাতি। এই প্রজাতি ভারতের (বন্যপ্রাণ সংরক্ষণ আইন) অনুসারে এই প্রজাতি তফ্‌সিল ২ এর তালিকার অন্তর্ভুক্ত।
আকার
গ্রেট আর্চডিউক এর প্রসারিত অবস্থায় ডানার আকার ১১০-১৩৫ মিলিমিটার দৈর্ঘের হয়।
উপপ্রজাতি
ভারতে প্রাপ্ত গ্রেট আর্চডিউক এর উপপ্রজাতি হল-
বিস্তার
এই প্রজাতি ভারত এর উত্তর-পূর্ব ভারত, বাংলাদেশ এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী এবং পুরুষ প্রকার ভিন্ন প্রকৃতির হয়। এরা লেক্সিয়াস ডার্টিয়া এর সাথে ভীষনরকম সাদৃশ্যযুক্ত।
পুরুষ
ডানার উপরিতল কালো এবং চকচকে নীল অথবা আকাশী প্রান্তিক (terminal) বন্ধনীযুক্ত। সামনের ডানায় সেল এর মধ্যে এবং বাইরে অবিন্যস্ত কম-বেশী কিছু ছোট সাদা ছোপ অথবা বিন্দু (dot) দেখা যায়। সাবটার্মিনাল অংশে ইষদ নীল অথবা সবজে নীল অর্দ্ধচন্দ্রাকৃতি ছোপের একটি অসম্পূর্ন সারি বন্ধনীর সৃষ্টি করেছে। ছোপগুলি টর্নাসের দিকে ক্রমশ বড় এবং চওড়া হয়েছে। পিছনের ডানায় পোস্ট-ডিসকাল এবং সাবটার্মিনাল অংশ জুড়ে একটি খুব চওড়া উজ্জ্বল নীল বন্ধনী বর্তমান এবং উক্ত বন্ধনীর বহিপ্রান্ত খাঁজকাটা এবং বহিপ্রান্তে প্রতিটি শিরামধ্যে একটি করে কালো ছোপ লক্ষ্য করা যায়।
ডানার নিম্নতল সবজে অথবা সবজে ও বাদামীর মিশ্রন এবং উভয় ডানার সেল এর ভিতরে এবং বাইরে আশেপাশে কিছু সাদা ছোপ অবিন্যস্ত ভাবে বিদ্যমান।
স্ত্রী
ডানার উপরিতল কালো এবং ডানার গোড়া (বেসাল), সেল (cell), কোস্টাল, ডিসকাল এবং সাবটার্মিনাল অংশ সাদা এবং ইষদ হলদে সাদা ছোপ দ্বারা আকর্ষনীয় ভাবে চিত্রিত। পিছনের ডানা নিম্নতলে পোস্ট ডিসকাল এবং সাবটার্মিনাল অংশ ঢেউ খেলানে আঁকাবাকা নীলচে রেখায় চিত্রিত। কিছু নমুনাতে উভয় ডানায় সাবটার্মিনাল হলুদ এবং ছোট ছোপের সারি পরিলক্ষিত হয়।
ডানার নিম্নতল সবজে এবং বাদামীর মিশ্রন এবং উপরিতলে অনুরূপ সাদা ছোপ দ্বারা চিত্রিত।
আচরণ
Archduke (butterfly) বর্গভুক্ত প্রজাতিরা Euthalia বর্গের প্রজাতিদের, বিশেষত মোরাম, Redtail marquis এবং Banded marquis এর সাথে ঘনিস্ট সম্পর্কযুক্ত। উক্ত দুই বর্গের অন্তভুক্ত প্রজাতির স্বভাব এবং আচরনগত প্রভূত মিল খুঁজে পাওয়া যায়। গ্রেট আর্চডিউক দুর্লভ প্রজাতি। এরা পার্বত্য অঞ্চলে নীচু উচ্চতাযুক্ত (১০০০ মিটার) ঘন বনাঞ্চলের বাসিন্দা। পাকা অথবা পচা ফল এবং পশুদের বিষ্ঠার প্রতি এদের আকর্ষন সুবিদিত এবং এরা মাটি অথবা পাথরের ভিজে ছোপে অবস্থান করে, খাদ্যরস এবং খনিজ লবণ আহরন করে। ভারতবর্ষে উত্তর-পূর্ব অংশের পাহাড়ী অঞ্চলের জংগলেই এরা আবদ্ধ থাকে, তুলনায় মায়ানমারএ এদের অনেক বেশী দর্শন পাওয়া যায়।
ডেভিড হ্যামিলটন কখ
ডেভিড হ্যামিলটন কখ (জন্ম মে ৩, ১৯৪০) শীর্ষ ধনীদের তালিকায় বড় ভাই চার্লস কখের পরেই রয়েছেন ডেভিড হ্যামিলটন কখ। মার্কিন এই দাপুটে ব্যবসায়ী, মানবমিত্র, রাজনৈতিক কর্মী এবং কেমিক্যাল ইঞ্জিনিয়ারের জন্ম যুক্তরাষ্ট্রের ক্যানসাস অঙ্গরাজ্যের উইচিতা শহরে ১৯৪০ সালের তেসরা মে। কেমিক্যাল ইঞ্জিনিয়ারিংয়ে পড়াশুনা করেন ম্যাসাচুসেটস ইনস্টিটিউট অফ টেকনোলজি (এমআইটি) থেকে। বড় ভাই চার্লস কোচের সাথে তিনিও ‘কখ ইন্ড্রাস্টি’র সহ-স্বত্বাধিকারী। কোচ ইন্ড্রাস্টিতে দায়িত্ব পালন করছেন নির্বাহী ভাইস প্রেসিডেন্ট হিসাবে। বর্তমানে যুক্তরাষ্ট্রের খনি, জ্বালানি ও রাসায়নিক খাতে কানসালটেন্ডভিত্তিক কোচ শিল্পগোষ্ঠীটির বিশাল বিনিয়োগ রয়েছে। সর্বশেষ তথ্যানুসারে তিন সন্তানের জনক ৭৩ বছর বয়স্ক চার্লস কোচের সম্পদের পরিমাণ ৪০ বিলিয়ন মার্কিন ডলার। থাকেন যুক্তরাষ্ট্রের নিউইয়র্কে। ২০১৩ সাল থেকে তিনি নিউইয়র্ক শহরের সবচেয়ে বিত্তশালীব্যক্তি। দানবীর হিসাবে ডিভিড কোচ যথেষ্ট সুনাম রয়েছে। লিংকলন সেন্টার, নিউইয়ার্ক প্রেসব্রাইটান হাসপাতাল, আমেরিকান মিউজিয়াম অফ ন্যাচারাল হিস্ট্রিসহ বেশকিছু সামাজিক সংগঠনের তহবিল যোগান। মার্কিন রাজনৈতিক অঙ্গনে কোচ ভাইদের রয়েছে যথেষ্ট প্রভাব। রিপাবলিকান দলের সমর্থক কোচ ভাইয়েরা তহবিল যোগান দলীয় তহবিলেও।
রন হ্যাডলি
রোনাল্ড জর্জ আলফন্সো হ্যাডলি (Ron Headley; জন্ম: ২৯ জুন, ১৯৩৯) জ্যামাইকা উপনিবেশের কিংস্টনে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৩ সময়কালে ওয়েস্ট ইন্ডিজের পক্ষে সংক্ষিপ্ত সময়ের জন্য আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। এছাড়াও, প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার ও ডার্বিশায়ারের পক্ষে খেলেছেন তিনি। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন রন হ্যাডলি।
কাউন্টি ক্রিকেট
১৯৫৮ থেকে ১৯৭৬ সময়কাল পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তার। ৩১.১২ গড়ে ৩২ সেঞ্চুরি সহযোগে ২১,৬৯৫ রান তুলেছেন তিনি। ব্যক্তিগত সর্বোচ্চ করেছেন ১৮৭ রান।
খেলোয়াড়ী জীবনের অধিকাংশ সময়ই ইংল্যান্ডে অতিবাহিত করেছেন। ১৯৫৮ থেকে ১৯৭৪ সময়কালে ওরচেস্টারশায়ারের প্রতিনিধিত্ব করেছেন। তন্মধ্যে, ১৯৬১ সালে কাউন্টি ক্যাপ লাভ করেন। ১৯৭২ সালে আর্থিক সুবিধা গ্রহণের খেলার জন্য মনোনীত হন ও £১০,০০০-এর অধিক পাউন্ড-স্টার্লিং লাভ করেন রন হ্যাডলি। ১৯৭১ সালে নর্দাম্পটনশায়ারের বিপক্ষে ১৮৭ ও ১০৮ রানের ইনিংস খেলেন। এরফলে ১৯৪৬ সালে এডউইন কুপারের পর প্রথম ওরচেস্টারশায়ারের খেলোয়াড় হিসেবে প্রথম-শ্রেণীর উভয় ইনিংসে সেঞ্চুরি করার গৌরবগাঁথা রচনা করেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুই টেস্টে অংশগ্রহণের সুযোগ হয়েছে তার। ২৬ জুলাই, ১৯৭৩ তারিখে ইংল্যান্ডের বিপক্ষে টেস্ট অভিষেক ঘটে রন হ্যাডলির। একই সালে একটিমাত্র ওডিআইয়ে অংশ নিয়েছেন তিনি।
১৯৭৩ সালে স্টিভ কামাচো আঘাতপ্রাপ্ত হলে ইংল্যান্ড সফররত ওয়েস্ট ইন্ডিয়ান দলে খেলার জন্য ওরচেস্টারশায়ার দল থেকে নিয়ে আসা হয়। ওয়েস্ট ইন্ডিয়ান একাদশের পক্ষে সাতটি প্রথম-শ্রেণীর খেলায় অংশগ্রহণ করেন তিনি। এছাড়াও, তিন টেস্ট নিয়ে গড়া সিরিজের প্রথম দুই টেস্টে অংশ নেন। তন্মধ্যে, প্রথম টেস্টের দ্বিতীয় ইনিংসে সংগৃহীত ৪২ রান তার টেস্ট খেলোয়াড়ী জীবনের সর্বোচ্চ ছিল। এছাড়াও, প্রুডেন্সিয়াল ট্রফিতে দ্বিতীয় ওডিআইয়ে অংশ নেন।
ক্রিকেট খেলা থেকে অবসর গ্রহণের পর রন হ্যাডলি কোচিং জগতে প্রবেশ করেন।
ব্যক্তিগত জীবন
এক সুপরিচিত ক্রিকেটপ্রিয় পরিবার থেকে এসেছেন রন হ্যাডলি। বিখ্যাত ক্রিকেটার জর্জ হ্যাডলি সম্পর্কে তার বাবা ও ডিন হ্যাডলি তার সন্তান হয়।
জর্জ হ্যাডলি ওয়েস্ট ইন্ডিজের পক্ষে ২২ টেস্টে এবং রন হ্যাডলি’র পুত্র ডিন হ্যাডলি ইংল্যান্ডের পক্ষে ১৫ টেস্ট ও ১৩টি ওডিআইয়ে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।
চিকলি বিল ও পার্ক
চিকলি বিল রংপুরের বিনোদন কেন্দ্রগুলোর মধ্যে অন্যতম একটি পার্ক । রংপুর বিভাগীয় শহরের উত্তর পাশে দৃষ্টি নন্দন একটি বিনোদন স্পট। শহরের হনুমান তলা এলাকার শত বছরের প্রাচীন চিকলী বিল। শীতকালে অতিথি পাখির আগমনে মুখরিত থাকে এই জলাধার। বিলের চারপাশ সংরক্ষণ করে পুরো এলাকাটি বিনোদন পার্ক হিসেবে গড়ে তোলে সিটি কর্পোরেশন।
বিলে ঘোরার জন্য আছে স্পীড বোট। গত কয়েক বছরে ভ্রমণ পিপাসুদের আকর্ষণ কেড়েছে জায়গাটি। দুরদুরান্ত থেকে দল বেঁধে বনভোজন করতে আসেন অনেকেই। চিকলি ওয়াটার পার্ক এর মূল আকর্ষণ হলো কৃত্রিম ঝরনা। দিনের চেয়ে রাতে এই ঝরনা দেখতে বেশি ভালো লাগে। নানা রঙের আলোর ঝলকানিতে চোখ ভরে যায়।
পার্কের ভেতরে বেশ কয়েকটি খাল আছে। সেখানকার স্বচ্ছ জলে খেলা করে রঙিন মাছ। দর্শনার্থীদের বসে আড্ডা দেওয়ার জন্য বিভিন্ন জায়গায় চেয়ার বা বেঞ্চের ব্যবস্থা রাখা আছে।
চিকলী বিলে শিশুদের চিত্ত বিনোদনের জন্য ট্রেন, চরকীসহ বিভিন্ন ধরনের রাইডও স্থাপন করে নগর কর্তৃপক্ষ।
রাঘিস্তান জেলা
রাঘিস্তান জেলা পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। প্রদেশটি উত্তর-পশ্চিম অঞ্চলের অংশ নিয়ে গঠিত হয়েছে এবং এখানকার জনসংখ্যার প্রায় ৩৭,৩০০ জনের মত বাসিন্দাদের বসতভিটা রয়েছে। জেলাটির রাজধানী শহর হচ্ছে জিরাকি।
২০০৫ সাল থেকে রাঘিস্তানকে তিনটি জেলায় বিভক্ত করা হয়ঃ রাঘিস্তান, যয়ন ও কোহিস্তান।
ওয়ারেন বয়েড (সাতারু)
ওয়ারেন বয়েড (২৩ ডিসেম্বর ১৯২৬ – ১৭ ডিসেম্বর ২০১৮) ছিলেন একজন অস্ট্রেলীয় সাঁতারু। তিনি ১৯৪৮ গ্রীষ্মকালীন অলিম্পিকে পুরুষদের ১০০ মিটার ফ্রিস্টাইলে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
পুয়ের্তো রিকোতে ইসলাম
২০০৭ সালের পরিসংখ্যান অনুযায়ী ৫,০০০ এর অধিক সংখ্যক মুসলমান পুয়ের্তো রিকোতে বাস করেন, যা দেশটির মোট জনসংখ্যার ০.১%।
প্রথমদিকে 'রিও পেদ্রাস' জেলার একটি মসজিদে দ্বীপটির মুসলমানেরা নামায আদায় করলেও দেশটির বিভিন্ন শহরে মসজিদ গড়ে উঠেছে।
যাদবপুর বিশ্ববিদ্যালয়
যাদবপুর বিশ্ববিদ্যালয় ভারতের,পশ্চিমবঙ্গের কলকাতায় অবস্থিত একটি পাবলিক বিশ্ববিদ্যালয়। এটি পশ্চিমবঙ্গের রাজধানী কলকাতার অন্যতম প্রধান বিশ্ববিদ্যালয় । দক্ষিণ কলকাতার যাদবপুরে এই বিশ্ববিদ্যালয়ের প্রধান শিক্ষাপ্রাঙ্গণটি অবস্থিত। দ্বিতীয় নবনির্মিত শিক্ষাপ্রাঙ্গনটি চালু হয়েছে কলকাতার পার্শ্ববর্তী বিধাননগরে। যাদবপুর বিশ্ববিদ্যালয় ইন্ডিয়ান অ্যাসোসিয়েশন ফর দ্য কালটিভেশন অফ সায়েন্স ও সেন্ট্রাল গ্লাস অ্যান্ড সেরামিকস রিসার্চ ইনস্টিটিউট-এর মতো অগ্রণী গবেষণা প্রতিষ্ঠানের সঙ্গে ঘনিষ্ঠভাবে সংযুক্ত।
ইতিহাস
১৯০৫ সালে ব্রিটিশ ভারতে জাতীয় শিক্ষা পর্ষদ স্থাপিত হয়। ১৯১০ সালে, সোসাইটি ফর দ্য প্রোমোশন অফ টেকনিক্যাল এডুকেশন বঙ্গে "বেঙ্গল টেকনিক্যাল ইনস্টিটিউট" প্রতিষ্ঠা করে। ১৯২০ সালে এটিকে "কলেজ অফ ইঞ্জিনিয়ারিং অ্যান্ড টেকনোলজি, বেঙ্গল" নামে নামকরণ করা হয়।
স্বাধীনতার পর, ১৯৫৫ সালের ২৪ ডিসেম্বর ভারত সরকারের সম্মতিতে পশ্চিমবঙ্গ সরকার আনুষ্ঠানিকভাবে যাদবপুর বিশ্ববিদ্যালয় প্রতিষ্ঠা করে।
খ্যাতনামা শিক্ষক
যাদবপুর বিশ্ববিদ্যালয়ের খ্যাতনামা বর্তমান ও প্রাক্তন শিক্ষকদের মধ্যে রয়েছেন -
সমালোচনা ও বিতর্ক
এই প্রতিষ্ঠানটি ছাত্র রাজনীতির অন্যতম পীঠস্থান বলে গণ্য। বিভিন্ন সময় বাম ছাত্র আন্দোলন গড়ে উঠেছে বিশ্ববিদ্যালয়ের পঠন-পাঠন সংক্রান্ত নানা অসুবিধাকে কেন্দ্র করে, নানা সামাজিক ঘটনা নিয়ে।
নানান কারণে ছাত্র আন্দোলন বা ভর্তি প্রক্রিয়া নিয়ে হোক, বদনামও কম নেই এই বিশ্ববিদ্যালয়ের । প্রধানত টানা ছাত্রআন্দোলনের জেরে, প্রায়ই বিশ্ববিদ্যালয়ে অচলাবস্থা তৈরি হয়। রাজ্য প্রশাসন, প্রবেশিকা পরীক্ষা থেকে শুরু করে ডোমিসাইল সিস্টেম চালু নিয়ে নানান বিতর্কের নজির রয়েছে যাদবপুর বিশ্ববিদ্যালয়ে। পাশাপাশি ছাত্রনির্বাচনের দাবিতে টানা আন্দোলন করেছেন যাদবপুর বিশ্ববিদ্যালয় পড়ুয়ারা, ঘেরাও হতে হয়েছে উপাচার্যকেও। আন্দোলন আর অচলাবস্থার পরেও রাজ্যের মেধাবী পড়ুয়ারা ভিন শহরের নামী শিক্ষা প্রতিষ্ঠানকে বেছে নিচ্ছেন।
কাজী কামরুজ্জামান
কাজী কামরুজ্জামান বাংলাদেশের একজন মুক্তিযোদ্ধা ও চিকিৎসক। সমাজসেবায় গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করেন।
কর্মজীবন
কাজী কামরুজ্জামান ঢাকা কমিউনিটি হাসপাতাল ট্রাস্ট (ডিসিএইচ ট্রাস্ট) ও কমিউনিটি ইনিশিয়েটিভ সোসাইটির (সিআইএস) চেয়ারম্যান। তিনি বাংলাদেশের প্রথম শিশু সার্জন প্রফেসর।
সখিপুর পৌরসভা
সখিপুর পৌরসভা বাংলাদেশের ঢাকা বিভাগের টাঙ্গাইল জেলার সখিপুর উপজেলার অন্তর্গত 'ক' শ্রেণির একটি পৌরসভা।
অবস্থান ও সীমানা
পৌরভার পশ্চিমে রয়েছে দাড়িয়াপুর ইউনিয়ন, পূর্বে গজারিয়া ইউনিয়ন এবং উত্তর ও দক্ষিণে রয়েছে যথাক্রমে কালিয়া ও যাদবপুর ইউনিয়ন।
জনপ্রতিনিধি
বর্তমান মেয়রঃ মোঃ আবু হানিফ আজাদ
উইলিয়াম হেনরি হ্যারিসন
উইলিয়াম হেনরি হ্যারিসন (ফেব্রুয়ারি ৯, ১৭৭৩ – এপ্রিল ৪, ১৮৪১) মার্কিন যুক্তরাষ্ট্রের নবম রাষ্ট্রপতি। তিনিই প্রথম মার্কিন রাষ্ট্রপতি, যিনি নিজ কর্মস্থলে তার প্রথম মেয়াদ শেষ করার পূর্বেই মারা যান। প্রেসিডেন্ট নির্বাচিত হওয়ার পরে অভিষেক-অনুষ্ঠানে হ্যারিসন তুষারপাতের মধ্যেই টানা এক ঘণ্টা ভাষণ দেন। এর ফলে ঠান্ডা লেগে তিনি নিউমোনিয়ায় আক্রান্ত হন, এবং মাসখানেক পরে মারা যান। তার শাসনামল ছিলো মাত্র ৩১ দিন, যা মার্কিন যুক্তরাষ্ট্রের রাষ্ট্রপতিদের মধ্যে সবচেয়ে সংক্ষিপ্ত শাসনকাল। রোনাল্ড রেগান নির্বাচিত হওয়ার পূর্বে হ্যারিসনই ছিলেন সবচেয়ে বেশি বয়সে নির্বাচিত মার্কিন রাষ্ট্রপতি। রাষ্ট্রপতি নির্বাচিত হওয়ার সময় হ্যারিসনের বয়স ছিলো ৬৮ বছর।
রাষ্ট্রপতি হিসাবে নির্বাচনের পূর্বে হ্যারিসন ইন্ডিয়ানা টেরিটরির প্রথম গভর্নর, এবং পরে ওহাইও অঙ্গরাজ্য হতে মার্কিন কংগ্রেসের সাংসদ, এবং সিনেটর হিসাবে দায়িত্ব পালন করেন। তিনি ১৮১১ সালের টিপেকানোর যুদ্ধে আমেরিকার স্থানীয় আদিবাসীদের বিরুদ্ধে মার্কিন সেনাদের নেতৃত্ব দেন, এবং টিপেকানো বা "ওল্ড টিপেকানো" ডাকনাম লাভ করেন। ১৮১২ সালের ইঙ্গ-মার্কিন যুদ্ধের সময় তিনি সেনাপতি হিসাবে টেমসের যুদ্ধে জয়লাভ করেন, যার ফলে তার এলাকায় যুদ্ধের পরিসমাপ্তি ঘটে।
নিক ব্রাউন
নিক ব্রাউন (জন্ম ৮ মার্চ ১৯৯৬) একজন অস্ট্রেলীয় সাঁতারু। তিনি চীনের হ্যাংঝুতে ২০১৮ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) পুরুষদের ১০০ মিটার বাটারফ্লাই এবং পুরুষদের ২০০ মিটার বাটারফ্লাই ইভেন্টে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
দ্য হবিট
দ্য হবিট (ইংরেজি: The Hobbit), জে. আর. আর. টলকিন এর শিশু সাহিত্য এবং কল্পকাহিনীর উপন্যাস।এটি ২১ সেপ্টেম্বর ১৯৩৭ সালে প্রকাশিত ,যা সমালোচকদের প্রশংসা লাভ কর, কার্নেগী পদক জন্য মনোনীত হয় এবং শ্রেষ্ঠ কিশোরী কথাসাহিত্য জন্য নিউ ইয়র্ক হেরাল্ড ট্রিবিউন পুরস্কার লাভ করে।বইটি এখনও জনপ্রিয় এবং শিশু সাহিত্যে একটি ক্লাসিক বই হিসাবে স্বীকৃত।আজ অবধি সারা পৃথিবীতে ৫০ টিরও বেশি ভাষায় বইটি অনূদিত হয়েছে।
বাংলা ভাষায় বইটির অনুবাদ প্রকাশিত হয় ২০১৫ সালে। অনুবাদ করেছেন মহিউল ইসলাম মিঠু।
কাহিনী সংক্ষেপ
একজন হবিট শান্তি প্রিয় জীবনে ভালো আছে,হঠাৎ আগমন ঘটে একজন যাদুকর এর যাকে আমরা এই বইয়ে দেখি গ্যান্ডালফ হিসেবে যে হবিট কে রাজি করায় অ্যাডভেঞ্চার করাতে তাদের সাথে আছে অদ্ভুত আরও ১২ জন বামন। যারা যুদ্ধে উস্তাদ আর একান্ত ই পর্বতের রাজা থরিনের প্রিয় দল।এই ১৪ জনের দল বের হচ্ছে থরিনের রাজ্য ফিরে পাবার জন্য,আর সেখানেই অপেক্ষা করছে এই ১৪ জনের জন্য ভয়াংকর সব যুদ্ধ আর দৈত্য দানব। পথি মধ্যে আছে বিশাল আকাড় মার্কশা, আছে গবলিন এবং অদ্ভুত যত ভয়ংকর প্রাণীদের সাথে যুদ্ধ। বন্ধু হিসেবে আসে মহাঈগল, ভাল্লুক রূপে এক বেয়র্ন। তার পর শুরু হয় ড্রাগনের সাথে যুদ্ধ।
মোহাম্মদ আখতারুজ্জামান
মোহাম্মদ আখতারুজ্জামান (জন্ম: ১ জুলাই ১৯৬৪ ) ঢাকা বিশ্ববিদ্যালয়ের ২৮তম উপাচার্য। ২০১৭ সালের ৪ সেপ্টেম্বর বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ আখতারুজ্জামানকে ঢাকা বিশ্ববিদ্যালয়ের ২৮তম উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে অধ্যাপক আখতারুজ্জামান ঢাকা বিশ্ববিদ্যালয়ের উপ-উপাচার্য (প্রশাসন) হিসেবে দায়িত্ব পালন করেন।
প্রারম্ভিক জীবন
আখতারুজ্জামানের জন্ম বরগুনা জেলার পাথরঘাটা উপজেলার কালিপুর গ্রামে। তার ডাকনাম অরুণ। তার বাবার নাম আবুল হাশেম খান এবং মায়ের নাম ঈরন বানু। তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে স্নাতক(সম্মান) ও স্নাতকোত্তর উভয় পরীক্ষায় প্রথম স্থান অধিকার করেন। পরবর্তীতে তিনি ফার্সি ভাষায় পোস্ট গ্রাজুয়েট ডিপ্লোমা এবং ভারতের আলিগড় মুসলিম বিশ্ববিদ্যালয় থেকে ১৯৯৭-এ ইতিহাস বিষয়ে পিএইচডি ডিগ্রি অর্জন করেন। তিনি যুক্তরাষ্ট্রের বোস্টন কলেজে ফুলব্রাইট স্কলার হিসেবে ‘রিলিজিয়ন ইন আমেরিকান পাবলিক লাইফ’ বিষয়ে এবং ব্রিটিশ কাউন্সিল গবেষক হিসেবে যুক্তরাজ্যের ইউনিভার্সিটি অব বার্মিংহাম-এর সেন্টার ফর খ্রীষ্টান – মুসলিম রিলেশনস-এ 'মুসলিম কমিউনিটি ইন ইউকে' বিষয়ে গবেষণা করেন।
প্রকাশিত বই
অধ্যাপক আখতারুজ্জামানের মোট ৪২টি গবেষণাপত্র বিভিন্ন জার্নালে এবং সম্পাদিত গ্রন্থ প্রকাশিত হয়েছে। তিনি নিম্নোক্ত সাতটি বই লিখেছেন / সম্পাদনা ও পরিমার্জন করেছেন ।
সিলিকন ভ্যালি (যুক্তরাষ্ট্র)
thumb|right|275px|ডাউনটাউন সান জোসে, সিলিকন ভ্যালির রাজধানী হিসেবে মনে করা হয় সিলিকন ভ্যালি (যুক্তরাষ্ট্র) হল ৩০০ বর্গমাইল এলাকা জুড়ে বিস্তৃত একটি জায়গা যা উত্তর ক্যালিফোর্নিয়া তে অবস্থিত। সান ফ্রান্সিস্কো এবং স্যান হোসে এই দুই শহরের মাঝামাঝি এই সিলিকন ভ্যালি। ১৯৯৫ সালের পর সিলিকন ভ্যালি হয়ে উঠে ইন্টারনেট অর্থনীতি এবং উচ্চ প্রযুক্তি সঙ্ক্রান্ত বাণিজ্যিক কেন্দ্র। এখানেই জন্ম লাভ করেছে ইয়াহু!, গুগল, ইবে এর মত বড় ইন্টারনেট ডট কম কোম্পানি গুলো। ২০০০ সালে এখানে গড়ে ওঠা প্রায় ৪০০০ উচ্চ প্রযুক্তি কোম্পানি গুলো প্রায় ২০০ বিলিয়ন ডলারের বাণিজ্য করেছে আর এর সিংহভাগ হচ্ছে তথ্য প্রযুক্তি সম্পর্কিত বিনিয়োগের মাধ্যমে।
আবদুর রউফ চৌধুরী
আবদুর রউফ চৌধুরী (জন্ম: ৮ আগস্ট ১৯৩৫- মৃত্যু: ২৪ জুলাই ২০১৪) একজন মুক্তিযোদ্ধা, বাংলাদেশ জাতীয়তাবাদী দলের রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য (এমপিএ) নির্বাচিত হন। ১৯৭৩ সালে বাংলাদেশ আওয়ামী লীগ থেকে এবং ১৯৯১ সালে বাংলাদেশ জাতীয়তাবাদী দল (বিএনপি) থেকে সাংসদ নির্বাচিত হন।
জন্ম ও প্রাথমিক জীবন
আবদুর রউফ চৌধুরী ৮ আগস্ট ১৯৩৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার মিরপুর উপজেলাধীন ছত্রগাছা গ্রামে জন্মগ্রহণ করেন। তার পিতা মরহুম আব্দুল জব্বার চৌধুরী। তিনি ১৯৫০ সালে কুষ্টিয়ার মুসলিম হাই স্কুল থেকে ম্যাট্রিকুলেশন পাশ করেন। ১৯৬২ সালে কুষ্টিয়া সরকারি কলেজ থেকে স্নাতক ডিগ্রি অর্জন করে সেই বছরই ঢাকা বিশ্ববিদ্যালয়ে আইন বিভাগে ভর্তি হয়ে কোর্স সমাপ্ত করেন। কিন্তু পরীক্ষার সময় সেফটি এক্টে কারাবরন করার কারণে পরীক্ষা দেয়া সম্ভব হয়নি।
রাজনৈতিক ও কর্মজীবন
১৯৬৩ সালে তিনি ছাত্রলীগের কেন্দ্রীয় কমিটির "গঠনতন্ত্র ও কর্মসূচী প্রনয়ন " সাবকমটির আহবায়ক নির্বাচিত হন এবং কেন্দ্রীয় কাউন্সিলে তার পেশকৃত "গঠনতন্ত্র ও কর্মসূচি " গৃহীত হয়। আইয়ুব খান বিরোধী আন্দোলনে কুষ্টিয়া জেলায় উল্লেখযোগ্য ভুমিকা পালন করেন। একই বছর রাজশাহী বিশ্ববিদ্যালয়ে চ্যান্সেলর গভর্নর মোনায়েম খানের উপস্থিতির বিরুদ্ধে আন্দোলনে তিনি নেতৃত্ব দেন এবং গ্রেফতার হন। ১৯৬৬ সালে তিনি কুষ্টিয়া জেলা আওয়ামীলীগের সাধারণ সম্পাদক নির্বাচিত হন। ঊনসত্তরের গনঅভ্যুত্থানে তিনি সক্রিয় ভুমিকা পালন করেন। ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য ( এমপিএ) নির্বাচিত হন। ১৯৭১ সালে কুষ্টিয়ায় মুক্তিযুদ্ধে নেতৃত্ব দেন। মুক্তিযুদ্ধকালীন এমসিএ ও দক্ষিণ-পশ্চিম অঞ্চলের জোনাল কমান্ড কাউন্সিলের চেয়ারম্যান ছিলেন। বাংলাদেশের সংবিধান রচনা কমিটির সদস্য ছিলেন তিনি। সে সময় কুষ্টিয়ার ত্রান ও পুনর্বাসন কমিটির চেয়ারম্যান নিযুক্ত করা হয়। তিনি কুষ্টিয়া জেলা আওয়ামীলীগের সভাপতি নির্বাচিত হন এবং ১৯৭৩ সালের জাতীয় নির্বাচনে সংসদ সদস্য নির্বাচিত হন। ১৯৭৬ সালে ডেমোক্রেটিক লীগের অন্যতম প্রতিষ্ঠাতা সদস্য ও জাতীয় কমিটির সহসভাপতি নির্বাচিত হন। ১৯৯০ সালে ডেমোক্রেটিক লীগ বিলুপ্ত করে বাংলাদেশ জাতীয়তাবাদী দলে যোগ দিয়ে ২৭ ফেব্রুয়ারি ১৯৯১ সালের নির্বাচনে তিনি সংসদ সদস্য নির্বাচিত হন।
বোধিসত্ত্ব
thumb|right|250px|[[আকাশগর্ভ বোধিসত্ত্বের একটি মূর্তি]] বোধিসত্ত্ব শব্দটির আক্ষরিক অর্থ হচ্ছে, বুদ্ধত্ব (শাশ্বত জ্ঞান) প্রাপ্তিই যাঁর ভবিতব্য অর্থাৎ যিনি বোধিলাভ করার জন্যই জগতে আবির্ভূত হয়েছেন। বৌদ্ধ ধর্মের বিভিন্ন শাখায় বোধিসত্ত্বের বহুবিধ ব্যাখ্যা থাকলেও মহাযান বৌদ্ধধর্ম মতে বোধিসত্ত্ব হলেন তিনিই যিনি জগতের কল্যাণার্থ স্বয়ং নির্বাণলাভ থেকে বিরত থাকেন এবং বিশ্বের সকল জীবের মুক্তিলাভের উপায় করেন।
মহাযান বৌদ্ধধর্ম
মহাযান বৌদ্ধধর্মানুসারে একজন বোধিসত্ত্ব হলেন তিনিই যিনি বুদ্ধত্বলাভের প্রায় প্রতিটি স্তরই উত্তীর্ণ হয়েছেন। তিনি স্বয়ং পরম জ্ঞান লাভ করেছেন এবং সেই শাশ্বত বোধের আলোকে প্রতিটি জীবকে আলোকিত করছেন ও তাদের রক্ষার্থে জীবন উৎসর্গ করেছেন।
ফিলিপ ব্রায়ান্ট
ফিলিপ ব্রায়ান্ট (জন্ম ২৭ মার্চ ১৯৭৪) একজন অস্ট্রেলীয় সাঁতারু। তিনি ১৯৯২ গ্রীষ্মকালীন অলিম্পিকে পুরুষদের ৪০০ মিটার ব্যক্তিগত মেডলেতে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
কালিহাতী পৌরসভা
কালিহাতী পৌরসভা বাংলাদেশের ঢাকা বিভাগের টাঙ্গাইল জেলার কালিহাতী উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ হাসান তালুকদার
মোমাই
থাম্ব|মোমাই মাতা। অন্য নাম দশমা দেবী। মোমাই বা মোমাই মাতা ( મોમાઈ માં), অন্যনাম দশমা নামেও পরিচিত, হলেন দেবী দুর্গার একটি রূপ, গুজরাটে একজন আঞ্চলিক হিন্দু দেবী, বিশেষ করে কচ্ছের মরু অঞ্চলে জনপ্রিয় দেবী।
মোমাই রাবারী উপজাতির সর্বোচ্চ দেবী।রাবারীর সোরাথিয়া গোষ্ঠী তাকে মামাই বলে ডাকত। কচ্ছের রাপারের কাছে অবস্থিত মোমাই মোরা গ্রামটি সেই জায়গা যেখানে দেবতা প্রথম আবির্ভূত হয়েছিল বলে জানা যায়। মন্দিরটি একটি তীর্থস্থান এবং প্রতি বছর নবরাত্রির প্রাক্কালে এখানে বিশাল উৎসব মহাসমারোহে উদযাপিত হয়। তিনি জাদেজা, পারমার, তৎকালীন কচ্ছ রাজ্যের সোধা শাসকদের একজন কুলদেবীদের হিসেবে পূজিত হন। দেবীর চার হাত। দেবীর বাহন উটের উপর আরোহণ করা অবস্থায় দেখা যায়। দেবীর উপরের ডান এবং বাম হাতে যথাক্রমে একটি তলোয়ার এবং ত্রিশূল ধারণ করেন এবং নিচের ডান এবং বাম হাতে তার একটি পদ্ম এবং বর্ম রয়েছে। জাদেজা, পরমার, সোধা গোষ্ঠী ছাড়াও, তিনি কচ্ছের রাবারী বংশ কর্তৃক পূজিত হন, তার প্রতিচ্ছবি রাবারীদের প্রায় প্রতিটি ঘরেই পাওয়া যায়।  বরদাই ব্রাহ্মণরাও তাকে কুলদেবী রূপে পূজা করে।
শাহরি বুজুর্গ জেলা
শাহরি বুজুর্গ জেলা (এছাড়াও: শাহর-ই-বোজর্গ) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা।জেলাটির রাজধানী শহর হচ্ছে শাহরি বুজুর্গ জেলা। জেলাটির উত্তরপশ্চিম সীমানাটি আফগানিস্তান ও তাজিকিস্তানের মধ্যবর্তী আন্তর্জাতিক সীমানা বরাবর এবং দক্ষিণ-পশ্চিম সীমান্ত তখর প্রদেশের সাথে সংযুক্ত রয়েছে। এটি প্রদেশটির পশ্চিম প্রান্তে অবস্থিত। শাহরি বুজুর্গ জেলার মোট জনসংখ্যার প্রায় ৪২,০০০ জন বাসিন্দাদের জনবসতি রয়েছে।
২০০৫ সালে ভূমিকম্প হওয়ার কারণে জেলাটিতে প্রচুর পরিমানে ক্ষয়ক্ষতি হয়েছিল।
বেইলি’র হার
thumb|বেইলি'র হার thumb|left|হীড়ার আংটি ইংরেজি, The Baily's beads। পূর্ণ সূর্যগ্রহণের সময় চাঁদ সূর্যকে প্রায় আবৃত করে ফেললেও, চাঁদের পৃষ্ঠদেশ বন্ধুর হওয়ায় সূর্যের কিছু কিছু অংশ অনাবৃত থেকে যায়। এই অনাবৃত অংশগুলি থেকে বেরিয়ে আসা আলোর পরম্পরাকে দেখে মোতিহারের মতো মনে হয়। এই ঘটনাটি ১৮৩৬ সালে ফ্রান্সিস বেইলি সবার প্রথমে অবলোকন করেন বলে তার সম্মানার্থে একে বেইলি'র হার নাম দেয়া হয়েছে।
বাহলা দূর্গ
বাহলা দুর্গ ওমানের 'দার্জিবেল একদার ' পার্বত্য অঞ্চলের ঐতিহাসিক দুর্গগুলোর একটি। এবং এটি ওমানের এক মাত্র ইউনেস্কো অধিভুক্ত দুর্গ যা ১৯৮৭ সালে অধিভুক্ত করা হয়।
ব্যাপক সংস্কার এবং পুনঃস্থাপন এর পর এই দুর্গটি ২০১২ সালে সাধারণের জন্য উন্মুক্ত করে দেয়া হয়।
যদিওবা ভ্রমণ ইচ্ছুক দের এই দুর্গ সম্পর্কে আরো বিস্তারিত জানার জন্য এই বিশাল কম্পলেক্স এ কোনো নির্দেশিকা  বা প্রদর্শনীর ব্যবস্থা করা হই নি যাতে ভ্রমণপিপাসুরা এই দুর্গ নিজের মত ঘুরে বেড়াতে পারে
ইতিহাস
ধরা হয়, ১২শ বা ১৫শ শতক এর দিকে বনু নেভাম গোত্রের দ্বাড়া এই দুর্গ টি প্রতিস্টা করে যারা সে সময়ে frankincense এর ব্যবসা নিয়ন্ত্রণের জন্য পরিচিত ছিল।
উক্ত কম্পলেক্সের অংশ হিসেবে উদ্যান সংলগ্ন একটি খিলান ও রয়েছে এবং ১৩ কি.মি ব্যাপ্ত প্রাচীন প্রাচীর রয়েছে যার অংশ বিশেস আজো দাড়িয়ে আছে।
এই দুর্গকে ঘিরে প্রচুর কিংবদন্তি রয়েছে।
কাঠামো
এই দুর্গ এর মুল ৩ অংশ রয়েছে।  আল কাসাবা, বাইত আল হাদিত এবং বাইত আল জাবাল। তন্মধ্যে বাইত আল হাদিত অংশ টি ইয়ারিবা বংশের (১৬২৪-১৭৪৩)  দ্বাড়া প্রতিস্টিত হয়। এবং বাইত আল জাবাল অংশ টি অস্টাদশ শতকে স্থাপিত হয়।
নওগাঁ জেলা স্টেডিয়াম
নওগাঁ জেলা স্টেডিয়াম ১৯৫৯ সালে অধিকৃত, ১৯৬৫ সালে নির্মিত বাংলাদেশের একটি জেলা পর্যায়ের স্টেডিয়াম। এটা নওগাঁ জেলার একমাত্র স্টেডিয়াম। স্টেডিয়ামটি নওগাঁ পৌরসভার পার-নওগাঁ এলাকার আন্তঃজেলা বাস স্ট্যান্ডের উত্তরে অবস্থিত। এই স্টেডিয়ামে বাংলাদেশের জাতীয় দিবসসমূহের কর্মসূচী, ফুটবল, ক্রিকেট, হ্যান্ডবলসহ জেলা ও বিভাগীয় পর্যায়ের খেলা আয়োজিত হয়। স্টেডিয়ামটি ১৯৭১ সালের গণহত্যা স্মৃতি বিজড়িত স্থান। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় নওগাঁ জেলা ক্রীড়া সংস্থার তত্বাবধায়নে রয়েছে।
বাহলা দূর্গ
সংরক্ষণ
১৯৯৫ সালে বাহলা দুর্গ এর সংরক্ষণ প্রচেস্টা শুরু হয়, যদিও এই পুন:সংস্কার করার মুল উদ্দেশ্যই ছিল দুর্গ কে নতুন করে তোলা। যদিও এই সংস্কার কোনোরকম প্রত্নতাত্ত্বিক, স্থানাঙ্ক, স্থাপত্য বা প্রযুক্তিগত সমীক্ষা ছাড়াই করা হয়েছিল।
নওগাঁ জেলা স্টেডিয়াম
নির্মাণ ও সংস্কার
১৯৫৯ সালের ১ জুলাই আয়তাকার স্টেডিয়ামটির ৫ একর ১৩ শতক জমি অধিকৃত হয়। ১৯৬৫ সালে নির্মিত হয়। ১৯৮৪ সালে স্টেডিয়ামের আয়তন বৃদ্ধি করে ১৬ একর করা হয়। মূল মাঠের পশ্চিম পাশে ৩০০ ফুট ও দক্ষিণ পাশে ছাউনিসহ ২০০ ফুট দৈর্ঘ্যের গ্যালারি নির্মাণ করা হয়। এছাড়া একটি প্যাভিলিয়ন সংযোজন করা হয়।
১৯৭১-এর গণহত্যা সংশ্লিষ্টতা
স্টেডিয়ামটি ১৯৭১ সালে পাক হানাদার বাহিনী ও নওগাঁর স্থানীয় বিহারী অধিবাসী দ্বারা নিরীহ বাঙ্গালীদের উপর গণহত্যা সংঘটিত হওয়ার অন্যতম স্থান হিসেবে চিহ্নিত। ১৯৭১ সালের ২২ এপ্রিল বিকালে বিহারী সম্প্রদায় এই স্টেডিয়ামের পূর্ব উত্তর কোণঘেঁষে থাকা কদম গাছের নিচে নিরীহ তিন বাঙালিকে হত্যা করে লাশগুলো দিঘিতে ফেলে দিয়েছিল।
ধারণ ক্ষমতা
১৯৮৪ সালে সংস্কারের সময় স্টেডিয়ামের ধারণ ক্ষমতা ৩০০০ ছিল। বর্তমানে গ্যালারী ও প্যাভিলিয়ন মিলে ৫০০০ দর্শক খেলা উপভোগ করতে পারেন।
সমস্যা
স্টেডিয়ামের মাঠ নিচু হওয়ায় এবং পানি নিষ্কাশনের কোন ব্যবস্থা না থাকায় বর্ষা মৌসুমে এপ্রিল থেকে সেপ্টেম্বর মাস পর্যন্ত খেলা বা অন্য যেকোন অনুষ্ঠান আয়োজনের অনুপোযোগী থাকে।
পূর্ব–পশ্চিম ধর্মবিচ্ছেদ
পূর্ব–পশ্চিম ধর্মবিচ্ছেদ (মহা ধর্মবিচ্ছেদ বা ধর্মবিচ্ছেদ নামেও পরিচিত) হল ১০৫৪ সাল থেকে রোমান ক্যাথলিক এবং পূর্বদেশীয় সনাতনপন্থী মণ্ডলী মধ্যকাল মহাধর্মবিচ্ছেদ। বিচ্ছেদ শেষে অনুমিত হয় যে, প্রাচ্যের ঈসায়ীগণ মোট খ্রিস্টানদের খুব কম সংখ্যাগরিষ্ঠ আর অধিকাংশই পশ্চিমা। বিচ্ছেদটি ছিল ধর্মতাত্ত্বিক এবং রাজনৈতিক দূরত্বের চূড়ান্ত পরিণতি।
ইহা ছিল পূর্ববর্তী গ্রিক প্রাচ্য এবং ল্যাটিন পশ্চিমের মধ্যকার গীর্জা-সংক্রান্ত মতপার্থক্য এবং ধর্মতাত্ত্বিক বিবাদের একটি করুণ ফলাফল। এর মধ্যে উল্লেখযোগ্য ছিলঃ পবিত্র আত্মার যাত্রা (ফিলিওক), খামিরযুক্ত বা খামিরবিহীন রুটি ইউক্যারিস্টে ব্যবহার করা উচিত কিনা, সর্বজনীন এখতিয়ারের জন্য রোমের বিশপের দাবি এবং পেন্টার্চির সাথে সম্পর্কিত কনস্টান্টিনোপলের সি-এর স্থান। ধর্মতাত্ত্বিক  উত্তরাধিকার । বা খামিরবিহীন রুটি  ব্যবহার করা উচিত,  সর্বজনীন আইনত এখতিয়ারের জন্য রোমের বিশপের দাবি, এবং পেন্টার্চির সাথে সম্পর্কিত কনস্টান্টিনোপলের সি-এর স্থান।
আদিয়ামান প্রদেশ
থাম্ব|তুরস্কের আদিয়ামানে আতাতুর্ক বুলেভার্ড
বহুকাল পূর্বে থেকে এই প্রদেশে জনবসতি স্থাপিত হয়েছিল এবং অনেক সভ্যতা এই অঞ্চলে বসতি স্থাপন করেছিল। একারণে প্রদেশটিতে বেশ কয়েকটি ঐতিহাসিক স্থাপনা রয়েছে যা পর্যটক আকর্ষণ করে। নেমরুদ দায়ি নামে একটি পবিত্র স্থান এখানে রয়েছে এবং এটিই এ অঞ্চলের সবচেয়ে উল্লেখযোগ্য পর্যটন আকর্ষণ। আতাতুর্ক জলাধারের একটি বৃহৎ অংশ এই প্রেদেশ উপস্থিত। সেচ ও কৃষিখাতে বিপুল বিনিয়োগের ফলে এই অঞ্চলের কৃষি উৎপাদন ব্যাপক বৃদ্ধি পেয়েছে। তবে অর্থনৈতিকভাবে আদিয়ামান প্রদেশ তুরস্কের অন্যতম পশ্চাৎপদ প্রদেশ।
জেলা
আদিয়ামান প্রদেশ ৯টি জেলায় বিভক্ত:
মোহাম্মদ ইউসুফ আবু আল-ফারাহ তারতুসী
মোহাম্মদ ইউসুফ আবুল ফারাহ তারতুসী (محمد یوسف ابوالفرح طرطوسی) একজন বিখ্যাত সুফি মুসলিম দরবেশ। তাকে সুফি তরিকার অন্যতম সাধারণ পূর্বপুরুষ হিসাবে বিবেচনা করা হয়, যা মহানবী হযরত মুহাম্মদ (দ.) এর সাথে এক অবিচ্ছিন্ন ধারায় সংযুক্ত।
যশোর ইনস্টিটিউট পাবলিক লাইব্রেরি
যশোর ইনস্টিটিউট পাবলিক লাইব্রেরি হল যশোর শহরের একটি পাবলিক লাইব্রেরি, যা ১৮৫৪ সালে প্রতিষ্ঠিত হয়েছিল। এটি দক্ষিণ এশিয়ার প্রাচীনতম গ্রন্থাগারগুলির একটি।
ইতিহাস
যশোর পাবলিক লাইব্রেরি ১৮৫৪ সালে জেলা কর আদায়কারী আরসি রেক্স দ্বারা যশোর শহরের কেন্দ্রীয় অবস্থানে প্রতিষ্ঠিত হয়। আরসি রেক্স নড়াইল ও নলডাঙ্গার নীলকর ও স্থানীয় জমিদারদের মতো স্থানীয় অভিজাতদের কাছ থেকে তহবিল পেতেন। গ্রন্থাগারটি যশোরের সামাজিক ও সাহিত্য সমাবেশের কেন্দ্রে পরিণত হয়। লাইব্রেরিতে একটি বিলিয়ার্ড রুম ছিল। লাইব্রেরির চারপাশে যশোর শহর গড়ে উঠেছে, যশোর টাউন হল ১৯০৪ সালে এবং আর্য থিয়েটার ১৯১৯ সালে নির্মিত হয়েছিল। রায় বাহাদুর যদুনাথ মজুমদার ১৯২৭ সালে আর্য থিয়েটার এবং টাউন ক্লাবের সাথে পাবলিক লাইব্রেরীকে একত্রিত করে যশোরের একটি সম্মিলিত সাংস্কৃতিক ও কমিউনিটি সেন্টার গঠন করেন। এর ফলে যশোর ইনস্টিটিউট তৈরি হয়; যা সরকার কর্তৃক যশোর ইনস্টিটিউট পাবলিক লাইব্রেরি নামকরণ করা হয়।